Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Moni ihmettelee, mitä Washingtonissa oikein tapahtuu.
Vieraani huomasi Pyhän Hengen vieneen hänet -
yliluonnollisesti Valkoiseen taloon.
Hän oli siellä kahdeksan tuntia ja tarkkaili talon tapahtumia.
Uskallanko antaa hänen kertoa, mitä hän näki? Haluatteko kuulla?
Kun vieraani Rich Vera oli 18-vuotias ei-uskovainen katolilaispoika, -
hänen isänsä siunasi hänet ja päästi hänet Disneyworldiin.
Hän meni viikoksi Orlandoon ja päätyi majoittumaan -
erään Benny Hinnin seurakuntaan kuuluneen ihmisen luokse.
Jotenkin hän päätyi seurakuntaan, -
ja kokemus vaikutti häneen dramaattisesti. Miten?
Nyt se on parasta, mitä minulle on tapahtunut, silloin se oli kamalinta.
Halusit käydä baareissa. ―Niinpä, mutta Herrasta tuli minulle todellinen.
Olin tottunut käymään messussa, joten kuvittelin meneväni messuun.
Seurakunnan ilmapiiri oli sähköinen, ja huomasin itkeväni.
En tiennyt, miksi. En halunnut itkeä, mutta silmäni itkivät itsekseen.
Jokin minussa sanoi: "Kysy Herralta, onko tämä todellista."
Sanoin haluavani sitä, ja Herra kohtasi minut siellä aamuyöllä.
Näin Hänen tulevan luokseni näyssä ja ojentavan kättään minua kohti.
Ojensin käteni, ja kun sormemme koskettivat, sähkövirta meni lävitseni.
Herra sanoi: "Mikään ei erota sinua Jumalan rakkaudesta.
Minulla on sinulle sana. Käytän sinua. Seuraa minua." ―Pian tämän jälkeen -
Jumala sanoi Richille, ettei tämän pitänyt palata kotiin Havaijille.
Hän oli 18-vuotias ja oli lähtenyt viikon huvittelumatkalle.
Jäin sinne yhdeksäksi vuodeksi. Se oli elämäni pisin viikko.
Hän oli nuorisotyöntekijänä Benny Hinnin seurakunnassa, -
mutta sitten hän lähti mukaan bisnekseen. Siihen ei tarvita lahjoja.
Paholainen toimii viekkaasti, ja pikku hiljaa Rich alkoi keskittyä -
enemmän bisnekseen kuin Jumalaan. Sitten hän koki elämänsä järkytyksen.
Se tapahtui vuonna 2005. Hän luuli jopa kuolevansa pian.
Niinpä hän tuli järkiinsä ja alkoi tehdä parannusta. Mitä tapahtui?
Olin mukana nuorisotyössä. Carlos Armiendo oli nuorisopastorina.
Rakastin Jumalaa ja palvelin Häntä joka solullani yhdeksän vuotta.
Kun seurakunta lopetti Orlandossa, kaikki palasivat koteihinsa.
Olin rahaton lähetystyöntekijä. Saarnaaminen ei tuottanut rahaa.
Kun minulle sitten tuli tilaisuus aloittaa yritys ja ansaita rahaa, -
sain maistaa rikasta elämää ja ostaa ja tehdä mitä halusin.
Koin Jumalan kutsun liike-elämään, mutta ei Hän oikeasti niin sanonut.
Luovuin yllättävän nopeasti palavasta halustani palvella Jumalaa.
Raha voi vietellä, jos rahan tuloon ei ole valmis.
Minut se vietteli. Pikku hiljaa liike-elämän kiireet vievät mukanaan.
Aloin tehdä asioita, joita en uskonut ikinä tekeväni. Tein myönnytyksiä -
ja aloin taas käydä baareissa. En enää kulkenut Jumalan kanssa.
Keskityin pelkästään bisnekseen, ja Jumala oli elämässäni takapenkillä.
Grillasin kalaa kavereideni kanssa kotonani Mauin saarella Havaijilla.
Aloin voida pahoin, ja kaikki pyöri ympärilläni. Pyörryin ja kaaduin.
Kun pääni kosketti maata, minut tempaistiin pois ruumiistani.
Seisoin taivaan porteilla Herran läsnäolossa. Lankesin maahan -
ja pyysin tilaisuutta järjestää asiani. Lupasin luopua liike-elämästä -
ja saarnata Hänestä missä tahansa.
Jumala antoi minulle uuden elämän ja pani minut tielle, jolla nyt olen.
Kerroit, että sitä seuraavina päivinä kehosi läpi kulki sähkövirtaa.
Se ei tapahtunut vain tuona hetkenä, se vain jatkui ja jatkui.
Olin näyssä Jumalan voiman alla seitsemästä illalla noin puoleenyöhön.
Kun se oli ohi, ystäväni veivät minut makaamaan sohvalleni.
Kuulin kolmen päivän ajan ääniä hengellisessä maailmassa.
Ne olivat niin kovia ja selviä, että olin menettää järkeni.
Minun piti pyytää Pyhää Henkeä lopettamaan se, ja Hän lähti yltäni.
Nousin sohvalta ja menin suihkuun. Siitä alkoi profeetallinen työni.
Itse asiassa aloit myös lukea ihmisten sydämiä.
Niin. ―Siitä voisi kertoa monia uskomattomia tarinoita.
Kerran hän puhui Argentiinassa alueella, jossa oli paha kuivuus.
Ihmiset eivät kuunnelleet häntä, ja hän sanoi: "Huomenna sataa."
Häntä ei uskottu, sillä siellä ei ollut satanut kuukausiin, -
mutta seuraavana päivänä satoi. Rich paastosi juuri 21 päivää.
Paaston aikana hän näki Jumalan ratkaisun syöpään -
ja Alzheimerin tautiin. Haluatteko kuulla ne? Palaamme pian.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Elämme uutta vaihetta, ja saatte kuulla tästä uudesta vaiheesta.
Ja aina on rikkaita ihmisiä, ei vain muualla vaan täällä -
ihme... ei vaan Yhdysvalloissa. Ihmevalloissa, pidän tuosta sanasta.
Ihmeen me tarvitsemmekin. ―Millaisia ihmeistä näet USA:ssa?
Saan nähdä viikoittain, että rammat alkavat kävellä, -
kuurot paranevat ja syöpäkasvaimet katoavat ihmisistä silmieni edessä.
Astuin aikakauteen, jossa aloin lähettää paranemisen sanaa -
eri kaupungeissa oleville ihmisille. Kun lähetän sanan, -
he nousevat sairasvuoteiltaan. Meille tuodaan t-paitoja ja nenäliinoja.
Voitelemme ne ja lähetämme ne takaisin, ja ihmiset paranevat.
Olen nähnyt noin tuhat lääkärin vahvistamaa paranemista USA:ssa, -
ja ulkomailla niitä on vielä lisää.
Ja tämä on kuulemma räjähtämässä käsiin kouluissa, -
yliopistoissa ja toreilla. Tiedän, mitä sait selville, -
kun olit 21 päivän paastolla. Miksi aloitit paaston?
Koin yliluonnollista nälkää paastoamiseen. Kuulostaa hassulta.
Tunsin, että Herra kutsui minua vetäytymään syrjään.
Hän halusi puhua minulle, mutta sitä varten minun piti rauhoittua.
Olin vesipaastolla 21 päivää. Se oli vaikeaa, mutta halusin tehdä sen.
Ensimmäisenä paastopäivänä Jumala avasi silmäni ja vei minut -
Hengen kautta Kaliforniaan. Oli tammikuun ensimmäinen päivä.
Näin kuivuuden ja veden puutteen, joka hallitsi Kaliforniaa.
Sitten maa muuttui vihreäksi, ja vedet alkoivat virrata kaduilla.
Kirjoitin näyn puhelimeeni, ja Herra käski minun ottaa tekstistä kuva -
niin, että sen kirjoitusaika näkyi. Minulla on se tallessa puhelimessani.
Kolmen päivän kuluttua luin netistä, että Kaliforniassa oli satanut rankasti.
Kaikkialla tulvi, ja maisema muuttui. Siitä syytettiin El Nino -sääilmiötä.
Aloin päästä profetian maailmaan.
Herra alkoi puhua maastamme, eri osavaltioista, seurakunnasta -
ja uudesta sukupolvesta, joka on varattu lopun aikojen liikettä varten.
Onko se tämä sukupolvi? ―On. Tiedän olevani osa sitä.
Minäkin haluan olla osa sitä. Entä te?
Olen utelias, koska tästä on puhuttu paljon uutisissa.
Sait sanan 22 eri maasta, alueesta ja kaupungista. Mitä näit Kuubasta?
Vuonna 2012 saarnasin Floridassa eräässä seurakunnassa.
Profetia on YouTubessa. Profetoin, että Kuuba avautuisi.
Paavi ja katolilaiset menisivät sinne ensin ja avaisivat pastorikoulun.
Sitten Kuuba avautuisi sijoittajille, ja amerikkalaiset menisivät sinne -
muiden sijoittajien joukossa. Jumala lähettäisi sinne liikemiesten mukana -
evankeliumin julistajia, ja Kuubassa alkaisi todella suuri herätys.
Se olisi niin suuri, että vanha Castrokin palaisi katoliseen kirkkoon -
ja rukouksen pariin, vaikka hän on ateisti. Profetiani on internetissä.
Pari vuotta sen jälkeen paavi vieraili Kuubassa.
Kuten tiedämme, Kuuba on avautunut, mutta herätys puuttuu vielä.
Jumala vie sinne palvelijoitaan, ja heillä on sellainen Hengen voima, -
ettei sitä voi kiistää. Kuubasta tulee yksi harvoista Karibian saarista, -
joissa enemmistö on kristittyjä, ja seurakunnat kasvavat valtavasti.
Hallitus ei voi estää sitä. Jumala tuo sinne muutoksen tuulen, -
ja Kuuban seurakunnan ääni tulee kuulumaan jopa Floridassa asti.
Kuubalaiset lähetystyöntekijät tulevat USA:han mukanaan -
evankeliumi, ihmeet, merkit ja voima. Näin tapahtuu Kuuballe.
Kerro vielä, mitä sellaista näit Intiasta, mikä ei ole uutisissa.
Herra kuljetti minut nopeasti valtameren yli, ja olin Intiassa.
Herra sanoi, että Intiassa puhalsivat muutoksen tuulet.
Intiaan tulisi uusi energianlähde. Intia alkaisi kehittää ydinvoimaa.
Intian ja Australian suhteet paranevat.
Näin, että yltäkylläisyyden henki kohtasi Intian köyhimpiä alueita.
Näin maan teologian ja hallituksen muuttuvan niin, että kristityt, -
erityisesti katolinen kirkko, tulisivat vahvistumaan Intiassa.
Herra vei minut seurakuntiin ja kertoi, että Intian seurakunnat -
tulevat lähettämään ihmisiä kaikkialle maailmaan viemään evankeliumia -
ja mentoroimaan ihmisiä.
Näin Intian seurakuntien kasvavan niin uskomatonta vauhtia, -
ettei kristinusko ollut enää kielletty, vaan yhteiskunta ja hallitus -
hyväksyivät sen, sillä maassa tapahtuva muutos toi vaurautta -
sen kansalle ja seurakunnalle.
Entä läpimurrot sairauksien, syöpien ja terveyden suhteen?
Herran Henki näytti minulle syövän. Se oli kuin jokin elävä olio.
Herra puhalsi sen ylle ja sanoi, -
että hoitokeino syöpään alkaisi levitä viiden vuoden kuluessa.
Herra vei minut Eurooppaan, erityisesti Ison-Britannian alueelle.
Hän sanoi, että hoito syöpään ja sairauksiin tulisi sieltä, -
eikä sen olemassaoloa kiellettäisi, niin kuin aiemmin on tapahtunut.
Jumala tulee tuomitsemaan tämän sukupolven aikana tuon taudin, -
joka on tappanut miljoonia ihmisiä. Syövän parantamisesta tulee helppoa.
Entä Alzheimerin tauti? ―Tuo tauti on vienyt monia Herran palvelijoita.
Enkeli tuli sanomaan, että Jumala tulee tuomitsemaan sen, -
koska se on tehnyt pahaa Hänen palvelijoilleen. Näin lääkkeen, -
joka syntyy toisen lääkkeen sivutuotteena ja parantaa tuon taudin.
Tuleva sukupolvi ei enää vanhana kärsi tuosta sairaudesta, -
koska tämä sukupolvi löytää siihen hoidon. ―Uskokaa tai älkää, -
mutta hän näki jotain Donald Trumpista ja presidentti Obamasta.
Haluatteko kuulla sen?
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Minulle tehtiin kohdun tähystys. Selvisi, että minulla oli kohtusyöpä.
Pyysin rukousta nettisivuillanne.
Minulle tehtiin kohdunpoisto, jonka aikana otettiin koepaloja.
Sain juuri tulokset: kohdunpoiston aikana poistetuista kudoksista -
ei löytynyt lainkaan syöpää. Minulla ei ole syöpää. Kiitos Jumalalle!
Puhuin Jumalalle tupakoinnin lopettamisesta. Katsoin ohjelmaanne.
Yhtäkkiä tiesin, etten kaivannut enää tupakkaa. Minun teki mieli polttaa -
viimeksi 6.8.2012. Kiitos Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Näit niin monia asioita, ja ehdimme puhua vain muutamasta.
Minua kiinnostavat matkustamiseen liittyvät asiat.
Näin, että kohta voimme matkustaa USA:sta Eurooppaan 2,5 tunnissa.
Kuulostaa hienolta! ―Niin minustakin.
Jumala nostaa esiin keksintöjä, joiden avulla liikkuminen nopeutuu, -
jotta evankeliumi leviäisi paremmin, mutta muutkin hyötyvät siitä.
Öljyteollisuuden tilanne näyttää hurjalta. Mitä Jumala näytti siitä?
Näin, että öljyn valta maailman kansoihin on heikkenemässä.
Jumala saa aikaan uuden energia- ja polttoainejärjestelmän, -
ja öljystä tulee toissijainen uuteen energianlähteeseen verrattuna.
Uskon, että se voi tapahtua aivan lähivuosina. Jumalalla on asioita, -
joita ihminen ei ole vielä nähnyt, mutta ne tulevat maaperästä.
Kerro Donald Trumpista. ―Donald Trump. Hyvänen aika.
Herra antoi minulle näyn. En ole poliittisesti kummankaan puolella.
Herran Henki kertoi, että hän rukoili Herralta jotain nuorena miehenä, -
ja siksi Herra asetti hänet erilleen ja antoi hänelle vaurautta.
Riippumatta siitä, mitä hänen uskostaan ja arvoistaan ajatellaan, -
Jumala tulee käyttämään häntä eturintamassa vuosien ajan -
paljastamaan pimeyden salaisuuksia yhteiskunnasta ja hallituksesta.
Hallituksen salaisuuksista puheen ollen, päädyit Hengessä -
Valkoiseen taloon tarkkailemaan sen menoa kahdeksan tunnin ajaksi.
Mitä näit? ―Kuulostaa hullulta, mutta vaivuin syvään uneen, -
kun olin käymässä nukkumaan, ja leijailin näyssä Valkoiseen taloon -
ja presidentti Obaman huoneeseen. Kuulin ja näin, mitä siellä tapahtui.
Hänen lähipiirinsä ihmiset toivat hänelle papereita, -
joihin oli kirjoitettu, mitä hänen piti sanoa ja tehdä.
Hän tuntui olevan hajoamispisteessä eikä pystynyt käsittelemään -
tuleviin asioihin liittyvää painetta. Hän ei huomannut, että olin siellä.
Herran Henki tuli luokseni ja sanoi ajavansa hänet nurkkaan niin, -
jotta hän huutaisi Herraa avuksi.
Hän joutuu niin vaikeaan paikkaan, että tulee huutamaan Herraa avuksi.
Uskon, että tulee päivä, jolloin Jumala käyttää olosuhteita niin, -
että Obama oppii tuntemaan todellisen Jeesuksen. Herra kertoi, -
että hän uskoo historian Jeesukseen, mutta hän kohtaa Messiaan, -
Jeesuksen Kristuksen. ―Kerro vielä, mitä Amerikassa tulee tapahtumaan.
Amerikan yllä on pelon henki, -
mutta Jesajan luvun 60 mukaan pimeys peittää maan, -
mutta Herran kunnia ja kirkkaus koittavat Häneen uskovien ylle.
USA tulee näkemään pimeitä aikoja, mutta Jumalan kirkkaus ympäröi -
Kristuksen ruumiin pilven tavoin.
Kun maailma kärsii, saatte kokea Israelin kansan tavoin -
Jumalan varjelun ja suojelun. Näin suuren valon nousevan -
Kristuksen ruumiin ylle ja suuren pimeyden Amerikan yllä.
Herra sanoi, että Hän tulee nostamaan USA:ssa evankelistoja, -
jotka menevät kaikkialle maailmaan, ja evankeliumia saarnataan jälleen -
USA:n puistoissa ja aukioilla. Ihmeitä ja merkkejä tapahtuu -
kirkkorakennusten ulkopuolella, ja suuri sadonkorjuu tulee maahan.
Päästä sitten irti se, mitä Jumala on varannut tähän hetkeen.
Moni teistä katsoo liikaa tv:tä. Uutiset ovat teidän Raamattunne.
Uutiset ovat ihmisten mielipiteitä, -
mutta Jumalalla on suunnitelma kansoja ja seurakuntaa varten.
Jumalan suunnitelmaan kuuluu siunauksia, lupauksia ja varjelusta.
Jumala vie joitakuita teistä paikkoihin, joissa koette yliluonnollista apua.
Ruoka ilmestyy pöytään itsekseen, laskut maksetaan yliluonnollisesti -
ja Jumala pelastaa teidät tilanteista, joista vain Hän voi teidät pelastaa.
Jumala sanoo, että nyt on aika evankelistojen astua esiin.
Jos Herra kutsuu sinut saarnaamaan, et tarvitse lavaa tai televisiota.
Kun saarnaat evankeliumia, ihmeet seuraavat ja sadonkorjuu alkaa.
Saatte taas nähdä herätyksen tässä maassa, ei 20 vuoden päästä, -
vaan jo tänä vuonna. Jumala kutsuu evankelistoja julistamaan sanomaa -
ihmeiden ja merkkien kera, sillä nyt on Jumalan kirkkauden aika.
Maailma tulee tietämään, että Jeesus, Pelastaja, elää.
Rukoilen tätä nyt. Uskon, että se on tulossa.
Haluan sanoa jotain.
Vaikka kaikki ihmiset valehtelisivat, Jumalan Sana on totta.
Kaikki Jumalan lupaukset sinulle ovat "on" ja "aamen".
Unohda siis menneet epäonnistumiset ja katso Messiaaseen.
Uusi omistautuminen, uusi jano Jeshuan nimeen. Valmista tuli.
Monet ohjelman katsojat ovat kokeneet ihmeitä ja parantumisia.
Kärsin tavanomaisista karmeista päänsäryistäni.
Korkea verenpaine aiheutti nuo kivut hartioiden ja pään oikealla puolella.
Kun kipu tuli, pääni oikea puoli tuntui turpoavan.
Katsoin ohjelmaa, ja Sid pyysi vierasta rukoilemaan paranemista.
Pyysit meitä hyppimään ylös alas uskon merkkinä, ja tein niin.
Tunsin kivun lähtevän, enkä kärsi enää kivuista tai turvotuksesta.
Kiitän Jumalaa Hänen voimastaan.
Kiitos, että tuot väkeviä ja kuuliaisia Jumalan ihmisiä puhumaan meille.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Ystäväni sai ilmoituksen Jumalalta.
Hän löysi tekijän, joka muuttaa pelin niin, -
että voitatte joka kerta. Haluan, että hän opettaa sen teille.
Suomennos: Anni Lähteenmäki